section_heading: Opis
paragraph_text: Lubanja kod većine primitivnih iguanodonta bila je izdužena i pomalo spljoštena sa strane. Samo su Dryosaurus i Zalmoxes imali kompaktne, kratke lubanje. Donji "prozor" u čeljusti bio je ovalan, a očne šupljine okrugle i bez očvrsnulih koštanih ploča. Nosnice su bile velike. Broj zubiju povećavao se od primitivnih do naprednijih oblika. Napredniji rodovi imali su i kljun. Tenontosaurus i Zalmoxes imali su 10 do 12 zuba u gornjoj čeljusti, Dryosaurus 13 do 17, Camptosaurus 14 do 16. Iguanodon je imao gotovo 30 zuba, a Eolambia 33.